

**REŠPEKTOVAŤ
A BYŤ REŠPEKTOVANÝ**

Kurz o komunikácii a postupoch,

ktoré vymedzujú hranice, podporujú zodpovednosť
a sebaúctu a budujú dobré vzťahy.

**Lektori: Mgr. Katarína Martišová**

 **Mgr. Marianna Rajecová**

**1. seminár: 3.12.2016, 9.00 – 16.30**

****AKO VYJADROVAŤ** ODÔVODNENÉ **POŽIADAVKY****

Ciele výchovy, každodenná komunikácia a potreby detí. Socializácia a sebaúcta. Stanovovanie hraníc správania sa a vývinové úlohy detí. Obsah vs. forma vyjadrovania požiadaviek. Poznatky o fungovaní mozgu - jeden z argumentov pre rešpektujúci prístup. Komunikačné zručnosti I. - opisný vs. hodnotiaci jazyk. Rešpektujúci vs. mocenský model vzťahov vo výchove a vzdelávaní detí aj medzi dospelými. Poslušnosť a jej riziká vs. zodpovednosť. Komunikačné zručnosti II. - informácie, výber, otvorené otázky, jedno slovo. Zásady rešpektujúcej komunikácie.

**EMÓCIE**

Základné fakty o emóciách. Súvislosť medzi emóciami a ľudskými potrebami. Rôzne spôsoby, ako reagujeme na emócie u druhých. Formy empatickej reakcie. Zvládanie vlastných emócií - impulzívny a vedomý spôsob. JA-správa a TY-správa. Ako učiť deti hovoriť o tom, čo prežívajú a čo potrebujú. Emočná inteligencia. Riziká niektorých bežných komunikačných štýlov.

**2. seminár: 21.1.2017, 9.00. -16.30**

**3. seminár: 4.2.2017, 9.00. – 16.30**

**ČO NAMIESTO TRESTANIA**

Vnútorná a vonkajšia motivácia k učeniu a práci. Prirodzený dôsledok a sociálny dôsledok nežiadúceho správania detí. Následná reakcia dospelého - trest alebo vedenie k zodpovednosti? Riziká trestov. Postupy pri nevhodnom správaní detí. Vytváranie návykov u detí, prevencia a riešenie každodenných "krízových" situácií a konfliktov medzi deťmi.

**4. seminár: 11.2.2017, 9.00. -16.30**

**AKO VYJADROVAŤ UZNANIE A OCENENIE**

**rešpektujúcA KomunikácIA prE každý deň**

Vyjasnenie pojmov odmena, pochvala. Riziká odmien a pochvál. Ako poskytovať spätnú väzbu a vyjadrovať uznanie bez toho, aby sme vytvárali závislosť na autorite. Rôzne možnosti hodnotenia v škole, podpora sebahodnotenia. Riziká súťaží.

**ÚČASTNÍCKY POPLATOK**: **130,- €** / osoba

**PRIHLÁŠKY**: **tanculkovo@tanculkovo.sk** do **25.11.2016**

**MIESTO KONANIA**: **MsKS Senec, Námestie 1.mája**